Šomod' (agj)

Šomod' ( [ˈʃomoɟ]) om üks' Mad'jaranman agjoišpäi. Sen administrativine keskuz da kaikiš suremb lidn om Kapošvar.

 Geografijan andmused 
Agj levigandeb valdkundan suvipäivlaskmas. Balaton-järv om agjan pohjoižröunaks.

Šomod'-agj röunatab Horvatijanke suvipäivlaskmas i videnke agjanke: Zal-agjanke lodehes, Vesprem-agj sijadase pohjoižes, Fejer om pohjoižpäivnouzmas, Tol'n-agj levigandeb päivnouzmas, Baran'j-agj om suvipäivnouzmas.

Pind om 6 065,07 km².

 Administrativine jagand 
Šomod'-agj jagase kahesaks jarašaks (rajonaks). Edel vn 2013 administrativišt reformad üks'toštkümne kišteršegad (rajonad) oli niiden sijas.

 Lidnad 
Neciš agjas om kuz'toštkümne lidnad:
 Balatonboglar (Balatonboglár)
 Balatonföl'dvar (Balatonföldvár)
 Balatonlelle (Balatonlelle)
 Barč (Barcs)
 Čurgo (Csurgó)
 Fon'jod (Fonyód)
 Igal' (Igal)
 Kadarkut (Kadarkút)
 Kapošvar (Kaposvár) — agjan administrativine keskuz
 Lend'jel'toti (Lengyeltóti)
 Marcali (Marcali)
 Nad'jatad (Nagyatád)
 Nad'bajom (Nagybajom)
 Šiofok (Siófok)
 Tab (Tab)
 Zamardi (Zamárdi)

Šomod'as om 229 žilod lidnoihe ližaks, niišpäi kaks' oma sured žilod.

 Eläjad 
Vn 2011 Mad'jaranman rahvahanlugemižen mödhe agjan ristitišt oli 316 137 eläjad, vl 2015 — 312 084 eläjad. Kaikiš suremb eläjiden lugu oli 368 183 ristitud vl 1960.

Uskondan mödhe (2011): riman katolikad — 53,1 %, kal'vinistad — 6,7 %, lüteranižusen polenpidajad — 1,8 %, grekan katolikad — 0,2 %, toižed uskojad — 1,2 %, religijatomad — 11,2 %, ateistad — 1,0 %, märhapanendata — 24,8 %.

 Irdkosketused 
 Šomod'-agjan oficialine sait (som-omkorm.hu).